Държавен вестник, бр. 103, 2012 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  103
УКАЗ № 459
На основание чл. 98, т. 4 от Конституцията 
на Република България
П О С ТА Н О В Я В А М :
Да се обнародва в „Държавен вестник“ 
Законът за ратифициране на Конвенцията на 
Съвета на Европа относно изпиране, издир­
ване, изземване и конфискация на облагите 
от престъпление и относно финансирането на 
тероризма, приет от ХLI Народно събрание на 
19 декември 2012 г.
Издаден в София на 21 декември 2012 г. 
Президент на републиката: 
Росен Плевнелиев
Подпечатан с държавния печат.
Министър на правосъдието:
Диана Ковачева
ЗАКОН
за ратифициране на Конвенцията на Съвета на 
Европа относно изпиране, издирване, изземване 
и конфискация на облагите от престъпление и 
относно финансирането на тероризма
Член единствен. Ратифицира Конвенцията 
на Съвета на Европа относно изпиране, издир­
ване, изземване и конфискация на облагите 
от престъпление и относно финансирането на 
тероризма, открита за подписване на 16 май 
2005 г. във Варшава, подписана от Република 
България на 22 ноември 2006 г., със следните 
резерви и декларации:
1. Декларация по член 33, параграф 2:
„В съответствие с чл. 33, параграф 2 от 
Конвенцията Република България декларира, 
че молби по глава IV се изпращат и получават 
чрез следните централни органи:
 – Върховната касационна прокуратура на 
Република България – за досъдебното произ­
водство;
 – Министерството на правосъдието – за 
съдебното производство.“
2. Декларация по член 35, параграф 1:
„В съответствие с чл. 35, параграф 1 от 
Конвенцията Република България декларира, че 
по отношение на молби, изпратени и получени 
по електронен път или чрез други телекомуни­
кационни средства, българските компетентни 
органи могат да поискат удостоверяване ав­
тентичността на изпратените материали, както 
и да получат оригиналите с експресна поща.“
3. Декларация по член 35, параграф 3:
„В съответствие с чл. 35, параграф 3 от 
Конвенцията Република България заявява, че 
ще изисква при всеки конкретен случай от­
правените до нея съгласно чл. 35, параграф 1 
молби и придружителни документи да бъдат 
придружени от превод на български език или 
на някой от официалните езици на Съвета на 
Европа.“
4. Резерва по член 42, параграф 2:
„В съответствие с чл. 42, параграф 2 от 
Конвенцията Република България заявява, че 
без предварителното съгласие на компетент­
ните български органи предоставените от нея 
в съответствие с глава IV на Конвенцията 
информация или доказателства не могат да се 
използват или предават от органите на молещата 
страна за други разследвания или процедури, 
освен посочените в молбата на последната.“
5. Резерва по член 53, параграф 4:
„В съответствие с чл. 53, параграф 4 от Кон­
венцията Република България заявява, че няма 
да прилага чл. 3, параграф 4 от Конвенцията.“
6. Декларация по член 24, параграф 3:
„В съответствие с чл. 24, параграф 3 от 
Конвенцията Република България заявява, че 
ще прилага разпоредбите на чл. 24, параграф 2 
само в съответствие с нейните конституционни 
принципи и основните норми на българската 
правна система.“
Законът е приет от 41-ото Народно събра­
ние на 19 декември  2012 г. и е подпечатан 
с официалния печат на Народното събрание.
Председател на Народното събрание: 
Цецка Цачева
11573
УКАЗ № 460
На основание чл. 98, т. 4 от Конституцията 
на Република България
П О С ТА Н О В Я В А М :
Да се обнародва в „Държавен вестник“ За­
конът за изменение и допълнение на Закона 
за изпълнение на наказанията и задържането 
под стража, приет от ХLI Народно събрание 
на 19 декември 2012 г.
Издаден в София на 21 декември 2012 г. 
Президент на републиката: 
Росен Плевнелиев
Подпечатан с държавния печат.
Министър на правосъдието:
Диана Ковачева
ЗАКОН
за изменение и допълнение на Закона за из­
пълнение на наказанията и задържането под 
стража (обн., ДВ, бр. 25 от 2009 г.; изм., бр. 74 
и 82 от 2009 г., бр. 32 и 73 от 2010 г. и бр. 81 
от 2011 г.)
§ 1. В чл. 10, ал. 2 т. 6 се отменя.
§ 2. В чл. 15, ал. 1, т. 3 накрая се поставя 
запетая и се добавя „разрешава отпуски и ко­
мандирова служители в страната, награждава 
служителите с награди по чл. 30, ал. 2, т. 1 от 
този закон и налага дисциплинарни наказания 
по чл. 226, ал. 1, т. 1 – 3 от Закона за Минис­
терството на вътрешните работи и по чл. 188, 
т. 1 и 2 от Кодекса на труда“.
§ 3. В чл. 16 се правят следните изменения:
1. В ал. 1 думите „секторите „Арести“ и 
„Пробация“ се заменят с „пробационните 
служби и арестите“.
2. В ал. 2 думите „Началниците на сектори 
„Пробация“ и „Арести“ се заменят с „Начал­
ниците на пробационните служби и арестите“.